එක පාරක් අපි ගියා ජීප් එකක මැතිවරණ වැඩවලට. ජේ.ආර්. මහත්තයා හිටියේ ජීප් රථයෙ ඉස්සරහා වාඩිවෙලා. රුක්මන් සේනානායක මහත්මයා හිටියේ පිටුපස. අපි ගිය පාරේ රැස්වීමක් තිබුණා. වේදිකාවෙ හෙන බජව්වක්. කොල්ලො කෙල්ලො සෙට් එකක් නටනවා. ජීප් එක ළංවෙන කොටම එකපාරටම කට්ටියක් ජීප් එක වට කළා. දැන් අපිව වටකරලා ගහන්න තමයි සූදානම. හොඳ වෙලාවට එතන නන්ද එල්ලාවල හිටියා. මගේ කෑගැගිල්ලට නන්ද එල්ලාවල දුවලා ඇවිත් අපිව බේරාගත්තා. මම බැලුවා ජේ.ආර්. දිහා. කිසි කලබලයක් නෑ. සීට් එකේ වාඩිවෙලා හිනාවෙවී ඉන්නවා. තව පාරක් අපිට ගැහුවා, පාර වැදුණෙ ජීප් එකේ ඉස්සරහා වීදුරුවට. මගේ පැත්තෙ වීදුරුව බිඳුණා. ඒක දැක්ක වාසුදේව නානායක්කාර දුවලා ආවා. ඇවිත් බේරාගත්තා. ජේ.ආර්. ට ගානක්වත් නෑ. හිනාවෙවී ඉන්නවා.
ජේ.ආර්.මහත්තයා සිටියේ කොහේද?
ජීප් රථයෙ ඉස්සරහා